**Kuvausehdot Nelli Itkonen Photography 2916623-1**

Asiakas on tutustunut valokuvaajan nettisivuihin ja töihin sekä kuvaustyyliin sekä hyväksyy sen varaamalla kuvauksen.

Asiakas tuo toiveensa esille kuvausta varattaessa, tietynlaisia kuvia ei voida taata.

Kuvauksen hintaan sisältyy ennalta määrätyt asiat hinnaston mukaisesti. Kuvankäsittelyyn kuuluu peruskäsittely, käsittelyyn ei kuulu siis esimerkiksi kuvan taustan vaihto, asioiden / esineiden poistaminen tai muut suuret käsittelyt. Valokuvaaja saa itse päättää / valita toimittamansa kuvat. Valokuvaaja on velvollinen säilyttämään kuvia seuraavat 6 kuukautta kuvauksesta. Valokuvaaja saa käyttää kuvia markkinoinnissaan, ellei toisin sovita.

Ulkokuvauksissa on säävaraus. Todella huonon kelin sattuessa sovitaan ennakkoon, siirretäänkö kuvausta. Asiakas on vastuussa ulkopuolisten kuten lemmikkien tai lapsien aiheuttamasta häiriöstä sekä niiden aiheuttamasta vahingosta kuvaajalle tai omaisuudelle.

Kuvauksen jälkeen asiakkaalle toimitetaan kuvat sähköisesti tai käyttämällä muun muassa muistitikkua tai vastaavaa. Asiakas on itse vastuussa kuvien varmuuskopioimisesta itselleen sähköisistä palveluista. Kuvien toimittamisessa kestää noin päivästä viikkoon kuvauksesta.

Asiakas saa kuvatiedostoihin laajan ei-kaupallisen käyttö- ja tulostusoikeuden eli hän saa julkaista kuvia netissä tai teettää tiedostoista mm. paperikuvia omaan käyttöönsä. Oikeutta ei saa myydä tai luovuttaa kolmannelle osapuolelle.

Kuvaus laskutetaan kuvauspäivänä tai sitä seuraavana arkipäivänä ja suuremmissa kuvauksissa peritään ennakkomaksu. Ennakkomaksu on 20 % tai tapahtumien kahden ensimmäisen tunnin suuruinen summa ja se vähennetään loppusummasta. Ennakkomaksua ei palauteta, jos kuvaus perutaan asiakkaan puolesta alle 28 h ennen kuvausta. Valokuvaajan peruessa maksetaan ennakkomaksu takaisin asiakkaalle. Jos sovittu kuvaustapahtuma ei toteudu tai se peruutetaan alle 48 h ennen kuvausta on kuvaajalla oikeus periä maksu kuvaustapahtumasta sellaisena kuin oli sovittu.

Asiakkaan oikeus kuviin syntyy vasta, kun lasku on maksettu kokonaan.

**COVID-19**

Kuvausta voidaan siirtää sairaustapauksissa, jos ilmoitus tapahtuu 24 h ennen kuvauksen alkua. Sairaana ei kuvauksiin saa tulla tartuntavaaran vuoksi. Jos kuvaus perutaan positiivisen koronatuloksen vuoksi ei kuvausta tarvitse korvata. Jos kuvaus perutaan ilman syytä alle 24 h ennen kuvausta saa kuvaaja periä 50 % kuvauksen hinnasta.

Kaikki ilmoitukset tulee tehdä kirjallisesti muutostilanteissa.

*Ehtoja voidaan soveltaa Covid-19 tapausten vuoksi valokuvaajan niin päättäessä.*

Asiakas hyväksyy ehdot varaamalla kuvauksen. Nämä ehdot ovat voimassa, ellei asiakkaan kanssa ole toisin sovittu esimerkiksi kuvaussopimuksessa.